cyanic-selkie/wikianc huggingface dataset:
Atentaus de l'11 de setiembre de 2001
thumb|300px|Os atentaus de l'11 de setiembre de 2001. Os atentaus de l'11 de setiembre de 2001 (tamién conoixius como 11-S u 9/11) son cuatro atentaus suicidas islamistas perpetraus o mesmo día en os Estaus Unius y que resultoron en a muerte de 2.977 personas, en Nueva York, Arlington y Shanksville (Pensilvania), en menos de dos horas, entre as 8:14 am y as 10:30 am. Estioron producius per miembros d'a ret chihadista Al-Qaeda, dos días dimpués de l'atentau suicida de l'organización que mató a lo comandant anti-talibán y ex ministro d'Esfensa Ahmed Chah Massoud en Afganistán. Tenioron como obchectivo edificios simbolicos en o nord-este d'Estaus Unius, incluyiu o World Trade Center, que ya estió atacau en 1993. A Operación "Bojinka", descubierta en chinero de 1995, ye considerada per os servicios d'intelichencia estatounitenses como un plan precursor d'istos ataques.
En o maitín d'o martes 11 de setiembre de 2001, decinueu terroristas secuestroron cuatro avions. Dos avions son aventaus ent'as torres chiminucas d'o World Trade Center (WTC) en Manhattan, Nueva York, y un tercero a lo Pentagono, seu d'o Departamento d'Esfensa, en Washington, DC, matando a toz a bordo y muitos mas en istos edificios. As dos torres d'o World Trade Center, que teneban una altaria de mas de 415 m, colapsoron menos de dos horas dimpués, provocando a destrucción d'atros dos edificios. O cuatreno avión, que volaba enta a Casa Blanca, s'estampó en campo ubierto en Shanksville, Pensilvania, dimpués de que pasachers y tripulación, advertius per telefono de lo que yera succedendo en atros puestos, intenten en vano recuperar o control.
Khalid Sheikh Mohammed ye designau como o prencipal organizador d'istos ataques y reconoixe os feitos, mientres os interrogatorios preliminars pa o suyo chudicio, que prencipió lo 11 de chinero de 2021. Lo informe zaguer d'a Comisión Nacional sobre os Ataques Terroristas en os Estaus Unius estima que o costo pa Al-Qaida de preparar y levar a cabo os ataques d'o 11 de setiembre estió de 400.000 a 500.000 dolars.
Os atentaus d'o 11 de setiembre de 2001 son vivius cuasi en tiempo real per cients de millons d'espectadors en tot o mundo y provocan un considerable shock psicolochico, as imachens de l'avión topetando contra a segunda torre d'o World Trade Center, asinas como as d'o completo colapso en poquez segundos d'as Torres Chiminucas, que se transmiten en vivo. Cuantos puestos estioron evacuaus como precacción en tot o país, incluyida a seu d'as Nacions Unidas, a Estactua d'a Libertat, os Parques Disney y Universal en Florida y California, pero tamién a Torre CN en Toronto y o Parlamento de Canadá.
O gubierno federato d'os Estaus Unius y muitos atros países respondioron fortaleciendo as suyas leis antiterroristas. Antimás, a administración estatounitense de George W. Bush lanzó alavez una "guerra contra o terrorismo", en particular en Afganistán en octubre de 2001 (an se sospeitaba que o rechimen talibán favorable a Al-Qaeda auespaba a bin Laden) y en Irak en marzo de 2003 (an o rechimen baazista yera designau per l'administración estatounitense como refirme a lo terrorismo internacional y poseyedor d'armas de destrucción masiva). Osama bin Laden estió finalment visto en Pakistán y asasinau per un comando estatounitense lo 2 de mayo de 2011.
Montmaneu
Montmaneu ye un municipio catalán situato en a provincia de Barcelona, comarca de l'Anoya y partiu chudicial d'Igualada.
A suya población ye de 200 habitants(2008), en una superficie de 13,62 km² y con una densidat de población de 14,68 hab/km².
Cheografía
Montmaneu ye situato a 709 metros d'altaria sobre o livel d'a mar. D'o suyo termin municipal fa parte o lugar de La Panadella (en o clamato puerto de La Panadella).
Historia
Montmaneu ye citato en o sieglo XI, como Monte Manuei. En 1242 fue cedito a lo monesterio de Santes Creus, encara que en 1325 pasó a depender dreitament d'a Corona d'Aragón.
En as Guerras Carlistas bi abió batallas en o sector de La Panadella, a prencipal carrera ta Cervera y Leida dende Barcelona y Igualada. O cheneral carlista Rafael Tristany ordenó o fusilamiento de 276 soldatos gubernamentals feitos presoners.
Reparto de concellers
Fuent: MUNICAT, en a pachina web d'a Generalitat de Catalunya.
Fonollosa
Cheografía
D'o suyo termin municipal fan parte os lugars de Camps, Fals y Canet de Fals.
O termin de Fenollosa ye trecruzau por a riera de Castelltallat, afluent d'o río Cardener.
Currywurst
O currywurst ye una birolla feita con salchicha frita u unatra salchicha bullida, que se sirve entera u tallada con unto de tomate y curry en polvo u con unto de curry. Ista birolla, que se conoixe dende a postguerra, se sirve prencipalment en tabiernas. Tamién ye una ofierta popular en os minchadors d'interpresas alemanas y tamién ye disponible como que minchada preparada pa fogars privaus.
En Alemanya se consumen anyalment mas de 800 millons de currywurst. O currywurst (en combinación con trunfas fritas) ye a minchada de cantina mas popular en Alemanya por 28ª vegada consecutiva en 2020.
Historia
A invención de currywurst s'atribuye a Herta Heuwer en Berlín en 1949, dimpués que obtenese ketchup (u posiblement unto Worcestershire) y curry en polvo d'os soldaus britanicos en Alemanya. Ella mezcló istos ingredients con atras especias y lo chitó sobre salchicha de cochín en esparrillas. Heuwer prencipió a vender ista birolla barata pero abundant en un puesto en a carrera en o districto de Charlottenburg de Berlín, an se fació popular entre os treballadors d'a construcción que reconstruiban a ciudat arranada. En o suyo apocheu, o puesto vendeba 10.000 porcions por semana. Mas tardi ubrió un chicot restaurant que funcionó dica 1974.
Por unatra parti a novela de 1993 Die Entdeckung der Currywurst (titol en aragonés: "A invención d'o currywurst" de Uwe Timm se convirtió en una obra de teyatro en 1998 y una cinta de 2008 con o mesmo nombre. A trama se basa en una teoría alternativa pero no prebada que o currywurst s'inventó en Hamburgo.
Kim Seong-soo
Kim Seong-soo u Kim Seong-su (en hangul: 김성수; en hanja: 金性洙), naixito de Gochang (Chunrabuk, Corea) l'11 d'octubre de 1891 y muerto en Seúl (Corea d'o Sud) o 18 de febrero de 1955, estió un politico sudcoreano, segundo alcalde d'a ciudat de Seúl y segundo vicepresident de Corea d'o Sud. Kim Seong-soo Estió vicepresident d'o país dende o 17 de mayo de 1951 dica o 29 de mayo de 1952. A suya embotada ye In-cheon (인촌; 仁村).
Carga nucleyar efectiva
A carga nucleyar efectiva ye a carga electrica experimentada por un electrón en un atomo polielectronico. Se diz efectivo debito a l'efecto d'apantallamiento d'os electrons que fa que os electrons d'as napas mas aluenyadas tiengan una carga nucleyar menor d'a que lis correspondería. Se puede calcular como:
an que Z* ye a carga nucleyar efectiva, Z o numero de protons en o nuclio y S o numero d'electrons entre o nuclio y o electrón considerato.
Sedan
Sedan ye una localidat y comuna francesa situada en o departamento d'Ardenas, en a rechión de Gran Este.
Torrelodones
Torrelodones ye un municipio espanyol d'a comunidat autonoma de Madrit. A suya población ye de 23.128 habitants (2021) en una superficie de 21,95 km².
Brad Dourif
Bradford Claude "Brad" Dourif, naixito de Huntington (Virchinia Occidental) o 18 de marzo de 1950, ye un actor estausunidense.
Asparagus officinalis
A esparguera (Asparagus officinalis (Linnaeus, 1753) ) ye una planta d'a orden d'os Asparagales y familia Asparagaceae que ye nativa d'as rechions calidas y templadas d'o sud y centro d'Europa, lo norte d'Africa y l'Orient Proximo, especialment en las marguinas d'os ríos. Se cautiva pa obtener as verduras conoixidas como espargos.
Radio atomico
A grandaria de l'atomo ye de dificil explicar, mas que mas por dos razons:
O radio atomico cambea seguntes nos movemos per a tabla periodica :
Mas simplament explicato, o radio, y per tanto o volumen, aumentan, adintro d'un periodo, ent'a ezquierda, y adintro d'un grupo, enta baixo.
Terenci Moix
Ramón Moix i Meseguer mes conoixito por o suyo pseudonimo Terenci Moix, naixito de Barcelona (Barcelonés, provincia de Barcelona) o 5 de chinero de 1942 y muerto en ixa mesma ciudat o 2 d'abril de 2003, estió un escritor y novelista catalán orichinario por part de mai de Nonasp (Baixo Aragón-Casp). Yera chirmano d'a tamién escritora Anna Maria Moix i Meseguer.
Vouziers
Vouziers ye una localidat y comuna francesa situada en o departamento d'Ardenas, en a rechión de Gran Este.
Trifolium
As teflas u treflas (d'o latín <TRIFOLIA; scientificament o chenero Trifolium) son un chenero de plantas fabacias de port herbacio caracterizadas por que no tienen tallos aerio y por as suyas fuellas composadas con 3 foliolos.
Se'n troba especies en as latitutz subtropicals y temperadas d'Eurasia y America, y en a francha costera d'o norte d'Africa. En o continent africano tamién i ha especies propias de climas tropicals. En total, i ha mas de 300 especies descritas en o chenero.
Descripción
Son hierbas baixas, de durada anyal, bianyal u perén de pocos anyos de vida, con fuellas composadas de tres foliolos. Espontaniament en amaneix eixemplars que en pueden tener un numero dispar, con 4, 5 u dica 7 foliolos.
As fuellas creixen en roseta, a ran de tierra, pus a planta no disposa de tallos aerios como muitas atras fabacias, y en muitas especies son fuertement fototacticas, o que significa que varian d'inclinación ta concarar-se o millor que pueden contra la luz, seguntes l'anglo en o qual les incida en cada momento d'o día.
Anque no tienen tallos, fan bulbos simples que permiten que as especies bianyals u perens sobrevivan a l'hibierno reducidas a istas estructuras soterranias de resistencia.
As flors son labiadas, d'entre 1 y 5 mm cadaguna, y amaneixen en una inflorescencia en forma d'espiga. A color pende de a especie y, bellas vegadas, tamién de l'eixemplar: en o chenero en global son predominants as flors blancas y rosadas, pero tamién en i ha amariellas, moradas y encara royas.
Biscarrués
Cheografía
Biscarrués ye situato en o río Galligo, amán de l'entibo d'Ardisa, a 471 metros d'altaria sobre o livel d'a mar y a una distancia de 36 km de Uesca, a capital d'a suya comarca y d'a suya provincia.
D'o suyo termin municipal fan parte os lugars d'Erés y Piedramorrera.
Joaquín Arcega
Joaquín Arcega Aperte (Zaragoza, 25 d'abril de 1968), ye un chugador de baloncesto aragonés, actualment retirato. Principió a chugar a baloncesto en os equipos inferiors d'o CB Zaragoza y tenió una larga carrera esportiva es diferents equipos d'a liga espanyola y Portugal a on ganó qualques titulos. Fue un d'os chugadors pioners en chugar en clubs dimfuera d'Espanya aproveitando a oportunidat de fer-lo gracias a la Ley Bosman.
Antiparte, a suya muller Valorie Whiteside tamién fue chugadora de baloncesto igual que os suyos chirmáns Fernando Arcega Aperte y Pepe Arcega Aperte, tamién ye pai de JJ Arcega-Whiteside chugador de fútbol americano en a NFL estausunidense.
Nana Mouskouri
Nana Mouskouri (griego, Nάνα Μούσχουρη, nombre artistico de Iōánna Moúschourē, griego, Ιωάννα Μούσχουρη) Chania, Creta, 13 d'octubre de 1934) ye una cantaire griega.
Fermín Cacho
Fermín Cacho Ruíz (Agreda (Soria), 16 de febrero de 1969) ye un atleta soriano, actualment retirau d'a practica esportiva d'elite y que yera especializau en cursa de meyo fundo, os suyos millors resultaus estioron en a preba de 1.500 m lisos. Estió campión olimpico en os Chuegos Olimpicos de Barcelona 1992 y medalla d'archent en os chuegos d'Atlanta 1996, amás de dos vegadas subcampión mundial d'atletismo en Stuttgart 1993 y Atenas 1997, campión d'Europa d'atletismo en Helsinki 1994 y medalla de bronce en Budapest 1998. Fue tamién siet vegadas campión d'Espanya en os anyos 1989, 1990, 1991, 1992, 1993, 1995 y 1996.
A suya millor marca en a prova de 1.500 m lisos ye 3´28"95 que estió récord d'Europa y d'Espanya dica que Mo Farah en 2017 y Mohamed Katir en 2021 superoron a suya marca.
Catedra
En o mundo academico, a palabra catedra tamién s'emplega pa designar o cargo d'o profesor u docent que ocupa o puesto más alto en o escalafón, un «catedratico», y tamién a fayena que fa y a materia que amuestra a os suyos alumnos. O emplego d'esta palabra dimana d'os profesors d'as universidatz medievals, que impartiban as suyas licions dende una cadiera mesa en alto d'una tarima, y por ixo mas altos que os suyos alumnos.
A palabra «catedra» tiene equivalents en atras luengas romances, como o catalán càtedra, o castellano cátedra, o portugués cátedra u o francés cathèdre. En luengas no romances, como l'alemán Kathedra y o ruso Кафедра, acuden directament a o latín y o griego pa fer a palabra parellana, dando-le asinas un tractamiento culto en toz os casos.
Tres Cantos
Tres Cantos ye un municipio espanyol d'a comunidat autonoma de Madrit. A suya población ye de 46.046 habitants (2021) en una superficie de 37,93 km².
Incendio d'a discoteca Flying
L'incendio d'a discoteca Flying estió una catastrofe escayeixida en a sala Flying de Zaragoza a maitinada d'o domingo 14 de chinero de 1990. En ell murioron 43 personas en inhalar os gases provocaus per o fuego. L'incendio se produció en semellants circumstancias a l'ocurriu en a discoteca Alcalá 20 de Madrit o 17 d'aviento de 1983.
Ye uno d' os incendios mas grieus d'a historia recient de Zaragoza, de conchunta con l'incendio de Tapicerías Bonafonte en aviento de 1973 y l'incendio de l'Hotel Corona de Aragón en chunio de 1979.
A investigación y o proceso chudicial posterior se prolargoron mas de 20 anyos. Os familiars d'as victimas no recibioron garra compensación economica, tot y que tanto l'encargau d'a sala como o propietario estioron declaraus responsables.
Incendio de Tapicerías Bonafonte
L'incendio d'a tapicería Bonafonte estió un incendio que succedió lo 11 d'aviento de 1973 en Zaragoza y que remató con a vida de 23 treballadors que quedoron atrapaus en o suterrano d'un taller que no teneba salida d'emerchencia. Os obrers estioron afogaus per os gases toxicos y beluns d'ells murioron carbonizaus.
Lo chudicio se celebró tres anyos dimpués, en marzo de 1976. Os propietarios, os chirmans Bonafonte, estioron condenaus a tres anyos de prisión menor per un homicidio temerario y a caixar una indemnización d'un millón de pecetas per cadagún d'os feneixius. Manimenos, se declaroron insolvents y mica dimpués estioron indultaus.
4 d'agosto
Aragón
right|thumb|250px|A cantaire y compositora aragonesa [[Eva Amaral, naixita o 4 d'agosto de 1973.]]
Cantón de Perpinyán-3
A suya población ye de 16.588 habitants (2008). En fan parte 1 comuna y una parte d'a ciudat de Perpinyán.
Estarluengo
Estarluengo u a pardina d'Estarluengo estió un chicot lugar u pardina medieval, hue ye desapareixito situau amán d'o lugar de Saqués, en l'actual municipio de Biescas (Alto Galligo).
Historia
Se trobaba a o canto d'o barranco de Gorgol, en a zona conoixida como Calveras. Se diz que a mayor parti d'a suya población morió por a peste negra (sieglo XVI) de fueras de dos habitants, uno que se'n fué ta Piedrafita y un atro ta Saqués, dividindo-sen os terrenos d'o lugar entre istas dos poblacions, incluyida a selva d'o Vetato.
Apareixe en o "Compromis y sentencia arbitral de Castany de Tramacastilla en favor de Lanuza" de l'anyo 1305.
Ye documentau tamién que Pedro del Cacho y Arruebo en 1734, en calidat de miembro d'o Concello intervino en a regulación d'o disfrute de bienes en o lugar d'Estarluengo.
Socorro (Nuevo Mexico)
Socorro ye un municipio estausunidense, en o estato de Nuevo Mexico y condau de Socorro (en ye a suya capital).
A suya población ye de 8.877 habitants (2000) en una superficie de 37,40 km², con una densidat de población de 237,35 hab/km².
Cheografía
A localidat de Socorro ye situata a 1.403 metros d'altaria sobre o livel d'a mar.
Cul de Gavarnía
thumb|300px|Localidat y cul de [[Gavarnía]] thumb|250px|[[Salto d'augua de Gavarnía. Con os suyos mas de 400 m d'altaria, ye un d'os mas altos d'Europa.]]
Ate
Ate (en francés Apt) ye una localidat y comuna francesa situada en o departamento de Vauclusa, en a rechión de Provenza-Alpes-Costa Azul.
Cul de Gavarnía
O cul de Gavarnía (en francés Cirque de Gavarnie) ye un cul que fa parti d'o macizo d'as Tres Serols, que fue declarau en 1997 Patrimonio d'a Humanidat por a Unesco. O salto d'augua de Gavarnía ye un d'os mas altos d'Europa, con mas de 400 m de cayida vertical. O cul de Gavarnía ye situau en os Pireneus, en a comuna francesa de Gavarnía (Altos Pireneus), en a rechión d'Occitania, adintro d'o Parque Nacional d'os Pireneus.
A paret tien dica 1.500 m d'altaria dende o fondón d'a val dica bellas d'as cimás mas alteras d'o Pireneu, como o Marmorés d'el Cul Gran (3.071 m), o Pico Plan de Marmorés (3.248 m), a punda de ro Faixón (3.009 m), a punda de ro Corral Ciego (3.006 m) y a punda Negra (3.144 m).
A breca de Roldán ye una curiosidat cheolochica, una puerta en a crencha rocosa, accesible dende o puerto de Buixaruelo, a o que s'arriba facilment por a estación d'esquí de Gavarnía-Gèdra. Tamién se puet arribar a Buixaruelo por una empinada rota, con amplaria en bel trampo ta nomás un vehíclo, a la que s'accede a la ezquierda, chusto dimpués de pasar o puent de Torla, a on prencipia a vía d'acceso a o Parque Nacional d'Ordesa.
El Picot
El Picot ye un mont de 873 metros situau en o municipio de Camporrélls, en a provincia de Uesca (Aragón).
En a suya cima bi ha un vértiz cheodesico.
Hadrián IV
Nicolau Breakspeare fue esleito Papa con o nombre d'Hadrián IV (en latín Hadrianus IV, en italiano Adriano IV), y estió Papa d'a Ilesia Catolica, dende o 4 d'aviento de 1154 dica la suya muerte o 1 de setiembre de 1159. Estio o primer papa d'orichen anglés. Se considera tradicionalment que ye naixito d'a Grancha de Breakspear, en a parroquia d'Abbots Langley, en Hertfordshire (Reino d'Anglaterra), y que recibió a suya primera educación en a escuela d'o monesterio de Saint Albans.
O 22 de chunio de 1158 confirmó a Pere de Torroja, bispe de Zaragoza a posesión d'as ilesias d'a diocesi d'alcuerdo con la fitación d'o rei visigodo Wamba con una bula
Villanueva del Río Segura
Villanueva del Río Segura ye un municipio espanyol situau en a Rechión de Murcia, comarca d'a Val de Ricot y partiu chudicial de Cieza.
A suya población ye de 2.186 habitants (2008) en una superficie de 13,00 km² con una densidat de población de 168,15 hab/km².
Cheografía
A localidat de Villanueva del Río Segura se troba situada a 135 metros d'altaria sobre o livel d'a mar, a una distancia de 26 km d'a ciudat de Murcia, a capital d'a Rechión de Murcia.
Picueta loca
thumb|200px|Un nino afectau per a picueta loca.
A picueta loca ye una malotía altament apegallosa causada per l'infección inicial con o virus varicella zoster (tamién clamau VZV u HHV-3). A malotía da como resultau una erupción cutania caracteristica que forma chicotas ambollas que fizan, que eventualment forman una costra. Per lo cheneral, prencipia en o peito, a esquena y a cara. Dimpués se propaga a la resta d'o cuerpo. Atros simptomas pueden incluyir calentura, cansera y dolors de tozuelo. Os simptomas gosan durar de cinco a siet días. En ocasions, as complicacions pueden incluyir pneumonía, inflamación d'o celebro y infeccions bacterianas d'a piel. A malotía gosa estar mas grieu en adultos que en ninos. Lo periodo de cova ye de 10 a 21 días dimpués de lo qual amaneix una erupción caracteristica.
A picueta loca ye una malotía transmitida per l'aire que se transmite facilment d'una persona a unatra a traviés d'a tos y os estarnudos d'una persona infectada. Se puede propagar d'un a dos días antis de que amaneixca a erupción dica que totas as lesions haigan formau una costra. Tamién se puede propagar a traviés d'o contacto con as ambollas. As personas con herpes zóster pueden transmitir a picueta loca a qui no son immunes a traviés d'o contacto con as ambollas. Per un regular, a malotía se puede diagnosticar seguntes o simptoma de presentación; manimenos, en casos inusuals se puede confirmar per meyo d'a preba de reacción en cadena d'a polimerasa (u PCR) d'o liquido de l'ambolla u as costras. Se pueden realizar prebas d'anticuerpos pa determinar si una persona ye immune. Per un regular, as personas nomás contrayen a picueta loca una vegada. Encara que ocurren reinfeccions per o virus, istas reinfeccions por un regular no causan dengún simptoma.
Dende a suya introducción en 1995, a vacuna contra a picueta loca ha provocau una disminución en o numero de casos y complicacions d'a malotía. Proteche entre o 70 y o 90 per ciento d'as personas d'a malotía con un mayor beneficio pa a malotía grieu. En muitos países se recomienda a inmunización de rutina d'os ninos. A inmunización adintro d'os tres días posteriors d'a exposición puede amillorar os resultaus en os ninos. Lo tractamiento d'as personas infectadas puede incluyir loción de calamina pa aduyar con a picor, mantener as unglas curtas pa disminuyir as lesions per gratar-se y l'emplego de paracetamol (acetaminofén) pa aduyar con a calentura. Pa aquells con mayor risgo de complicacions, se recomiendan medecinas antivirals como aciclovir.
A picueta loca ha de distinguir-se d'a picueta, una periglosa malotía infecciosa causada per virus d'o chenero Orthopoxvirus.
Radio ionico
O radio ionico ye important cuan s'estudean compuestos ionicos, ya que o tarabidau tridimensional d'istos pende exclusivament en a grandaria d'os ions embrecatos.
En cheneral se puede decir que:
En os cations, o menor numero d'electrons respective a l'atomo neutro leva ta un menor apantallamiento y, per tanto, l'electrón mas externo d'o catión ye subchecto a una carga nucleyar efectiva mayor. O radio d'o catión ye menor que o d'o atomo neutro, ya que o electrón mas externo ye subchecto a una atracción nucleyar mas fuerte.
Respective a l'atomo neutro, l'anión ye formato per mayor numero d'electrons, per lo que o suyo apantallamiento sobre l'electrón mas externo ye mayor, como a carga nucleyar efectiva ye a mesma en os dos, lo resultau ye que a carga nucleyar efectiva sobre l'electrón mas externo ye mayor en l'atomo que en o suyo anión. Como consecuencia, o radio de l'anión ye mayor que o de l'atomo neutro.
Articlo partitivo en francés
L'articlo partitivo en francés se fa servir debant de substantivos incontables pa indicar quantidatz globals d'ixos substantivos. A formas d'articlo partitivo en francés son du, de la y des.
Determinant partitivo singular
Dende o punto de vista morfolochico, l'articlo partitivo "singular" ye o mesmo que l'articlo definiu singular precediu d'a preposición de:
O singular se combina con un substantivo incontable pa designar-ne por un regular un d'inanimau (du sable, "arena"). Si en designa un d'animau (un animal millor que un ser humán), lo transforma en materia consumible:
Determinant partitivo plural
Como designant d'una part no contable d'un continuum, l'articlo partitivo no habría de tener que formas singulars.
Querol
Querol ye un municipio catalán situato en a provincia de Tarragona, comarca d'Alto Campo y partiu chudicial de Valls.
Articlo partitivo en francés
Determinant partitivo plural
Un atro caso de reducción d'o partitivo a la suya forma preposicional de ye quan o substantivo ye precediu d'un adchectivo, manimenos en francés coloquial actual bi ha tendencia a no seguir esta norma:
Querol
Cheografía
100px|thumb|left|Querol en l'Alto Campo Querol ye situato a 565 metros d'altaria sobre o livel d'a mar, a 26 km de Valls, que ye a capital d'a comarca de l'Alto Campo y d'o suyo partiu chudicial; a 44 km de Tarragona, que ye a capital d'a suya provincia y a 118 km de Barcelona, que ye a capital de Catalunya.
D'o suyo termin municipal fan parte os lugars de Esblada y Valldossera, y muga a l'ueste con El Pont d'Armentera; a o sud con Aiguamúrcia; a l'este con Pontons (comarca de l'Alto Penedés) y La Llacuna (comarca de l'Anoya); a o nord-este con Santa Maria de Miralles (Anoya); y a o norte con Santa Perpètua de Gaià, en a comarca d'a Cuenca de Barberán.
Huerta de Vero
Huerta de Vero ye un lugar aragonés, en o municipio de Santa María de Dulcis, comarca d'o Semontano de Balbastro y provincia de Uesca.
Querol
Historia
O lugar de Querol fue ocupato en 950 por os carolinchios, anque a primera cita documental de Querol ye de 988, en una carta d'o rei franco Lotario.
En 1053, Guerau de Cervelló fa homenache por o lugar a Remón Belenguer I, conte de Barcelona.
Dende o sieglo XIII, Querol estió a seu d'una baronía, a baronía de Querol, dimpués de fer parte d'as baronías de Cervelló u La Llacuna. Estió siempre vinclata a o linache d'os Cervelló.
Economía
A economía d'o municipio de Querol ye basata historicament en l'agricultura, anque nomás o 21% d'o suyo termin yera cultivato (cayó dica o 15% ta recuperar-se dimpués dica o 18%), con cerials, vinya y almendrera, cautivos de secano.
A ganadería tien escasa importancia, y bi a bovín.
Reparto de concellers
Fuent: MUNICAT, en a pachina web d'a Generalitat de Catalunya.
Molimentos
right|thumb|300px|[[Envista d'o castiello de Saburella.]]
Incendio d'o Teatro de Zaragoza en 1778
thumb|300px|[[Teatro Prencipal (Zaragoza)|Teatro Prencipal de Zaragoza]] L'incendio d'o Teatro de Zaragoza en 1778 estió un incendio escayeixiu en Zaragoza en a nueit d'o 12 de noviembre de 1778 en o Teatro Prencipal d'a ciudat mientres una representación teatral. L'edifico, que i heba estau inagurau en 1771 se cremó per completo, y murioron 77 personas entre ellas cuantas personalidatz como per eixemplo o Capitán Cheneral d'Aragón. Atras 52 personas resultoron tamién feridas.
Como conseqüencia d'iste incendio, o teatro va estar prohibiu en Zaragoza per cuantas anyadas.
Fototaxia
thumb|right|250px|Os [[Helianthus|chirasols u carasols (chenero Helianthus) son un eixemplo d'organismos con una fototaxia positiva muit evident. En iste caso, por orientar cara ta'l sol a suya inflorescencia.]] A fototaxia (pronunciau /foto'taksja/, como "fototacsia") ye o movimiento u taxia que se produz en un organismo vivo en respuesta a o estímulo de a luz, tot condicionando un desplazamiento a favor d'un gradient luminoso u a modificación de a postura corporal con a finalidat d'orientar-se u orientar bella parte d'o cuerpo cara ta la luz.
A fototaxia puet estar positiva quan l'organismo se mueve a favor de a luz, u negativa quan o fa a la contra. A fototaxia positiva resulta avantallosa ta os organismos fototrofos, pus permite una exposición de a mayor parte d'o cuerpo a la luz, o que incrementa la fotosintesi.
O concepto de fototaxia s'entivoca a sobén con o de fototropismo. Mientres que o fototropismo fa referencia a un creiximiento de l'organismo u bellas partes de l'organismo en dirección ta la luz (fenomeno freqüent p. ex. en as partes aerias d'as plantas), a fototaxia se refiere a un desplazamiento de tot l'organismo (freqüent en microorganismos y en bells animals) u una reorientación de bella parte d'aquell (p. ex. as follas d'as plantas) a favor d'a luz. Partes que, en tot caso, ya existiban antes que s'emprendese o movimiento fototactico.
El Port de la Selva
El Port de la Selva (El Port de la Selva en catalán y oficialment; Puerto de la Selva en castellano) ye un municipio catalán situau en a comarca d'Alto Empordán y partiu chudicial de Figueras, en a provincia de Chirona.
A suya población ye de 1.009 habitants (2011), en una superficie de 41,62 km² con una densidat de población de 24,24 hab/km².
Cheografía
A localidat d'el Port de la Selva ye situada a 12 metros d'altaria sobre o livel d'a mar, a lo canto d'a mar Mediterrania, en a Costa Brava, en a peninsula d'o cabo de Creus. Ye situada a una distancia de 33 km de Figueres, a capital d'a suya comarca y partiu chudicial, y a 70 km de Chirona, a capital d'a suya provincia.
D'o termin municipal d'el Port de la Selva fan parte os lugars de s'Arnella, Barlovent, Beleser, Cap de Vol, Cap de Vol i el Far de s'Arenella, Erola, les Figuerasses, el Mirador, la Móra, Panoramar, Perabeua, Port de la Vall, el Port de la Selva, el Rec de Canet, Santa Isabel, Tamariua, la Vall de Santa Creu y la Vista.
Mugas
El Port de la Selva muga con a mar Mediterrania a l'este y tamién con os termins municipals de Llançà, Vilajuïga, Pau, Palau-saverdera, Roses y Cadaqués.
Reparto de concellers
Fuent: MUNICAT, en a pachina web d'a Cheneralidat de Catalunya.
Molimentos
right|thumb|300px|[[Monesterio de Sant Per de Rodes, que se troba en o termin municipal del Port de la Selva.]] right|thumb|300px|A ilesia de Santa Elena de Rodes, en estilo [[Romanico catalán|romanico, d'o sieglo X.]]
Hannes Kolehmainen
Juho Pietari Kolehmainen, mas conoixito como Hannes Kolehmainen, naixito de Kuopio, Gran Ducado de Finlandia o 9 d'aviento de 1889 y muerto en Helsinki, Finlandia l'11 de chinero de 1966, estió un atleta finlandés que compitió en os Chuegos Olimpicos d'Estocolmo 1912 estando campión en as prebas de 5.000, 10.000 metros lisos y campo a traviés amás de estar subcampión en campo a traviés por equipos. Tamién partecipó en os Chuegos Olimpicos d'Anvers 1920, estando campión olimpico d'a maratón. Se tresladó a Estaus Unius a vivir y a competir y en l'anyo 1921 aconsiguió la nacionalidat estadounidense, allí compitió per lo Irish American Athletic Club
Espargo
thumb|right|250px|Os espargos son os [[chitos d'a esparguera.]] O espargo ye una verdura que ye en realidat lo chito d'a esparguera.
Hannes Kolehmainen
Feba parte d'una famlia d'esportistas y a suya gran trachectoria esportiva estió interrumpida per la Primera Guerra Mundial. Dos chirmans d'ell, Wiliam y Tatu tamién estioron destacaus corredors en Finlandia, Tatu compitió con a selección d'o suyo país en a maratón d'os Chuegos Olimpicos de 1920 ocupando un meritorio 10eno puesto. Hannes estió o primer d'a cheneración de grans corredors conoixida como os finlandeses voladors (Flying Finns) con Paavo Nurmi, Ville Ritola, Albin Stenroos, Volmari Iso-Hollo, Taisto Mäki y Lasse Virén.
Espargo
Se fa una distinción entre espargos blancos y verdes. En los primeros, os chitos se cullen antis que pleguen a la superficie. Dependendo d'a rechión, os espargos se cullen en Europa de marzo a chunio y son especialment apreciaus como hortalicias. En Alemanya y Espanya predomina hue en día lo consumo d'espargos blancos, mientres que en os países de fabla anglesa lo d'espargos verdes.
Os espargos forman parte d'a gastronomía de muitos países.
Hannes Kolehmainen
En os Chuegos Olimpicos de Helsinki 1952 estió o zaguer relevo d'a torcha olimpica.
Carpentràs
Carpentràs (en francés Carpentras) ye una localidat y comuna francesa situada en o departamento de Vauclusa, en a rechión de Provenza-Alpes-Costa Azul.
Ye a capital historica d'o condau Venaicin.
Montenegrins
Os montenegrins (montenegrín Црногорци) son os habitants mayoritarios de Montenegro. Parlan una luenga eslava meridional, o serbocroata y son cristianos ortodoxos. En a Edat Meya feban parte d'o pueblo serbio, y se'n diferencioron en o periodo de l'otomán.
Patrick Chesnais
Patrick Chesnais, naixito de La Garenne-Colombes (Altos d'o Sena, Francia) o 18 de marzo de 1947, ye un actor, director cinematografico y guionista francés con una destacada carrera en o Cine francés.
Montenegrins
Luenga
Os montenegrins parlan o serbocroata igual como os serbios, croatas y bosnios. Manimenos a denominación que recibe oficialment a variant standardizada d'o continuum dialectal serbocroata que fan servir os montenegrins ye crnogorski, ye dicir, "montenegrín". Adintro d'este continuum los montenegrins charran una parla xtokavisca con diferiencias en la declinación respecto a atras parlas xtovaviscas d'ixe continuum.
O stándard montenegrín se basa sobre tot en a parla d'Herzegovina oriental, que fa part d'o dialecto xtokavisco, igual que os stándards d'as "lenguas" croata, bosnia y serbia, tamién denominacions locals de variants standardizadas d'o serbocroata. Muitos d'os parlants nativos no son comodos con a denominación d'orichen academico "serbocroata" y prefieren as denominacions relativas a las nacionalidaz a las que perteneixen.
Historia
Os montenegrins son en o suyo orichen serbios establius en principatos como Doclea / Zeta y atros d'a redolada. Os serbios montenegrins desarrolloron una identidat diferent por estar aislaus entre montanyas con respecto a los atros serbios, que amás yeran sozmesos a l'Imperio Otomán.
En o marco d'os nacionalismos d'o sieglo XIX os dirichents de Montenegro se percibiban ellos mesmos como serbios y deseyaban restaurar l'imperio serbio medieval, por o que yeran rivals d'os dirichents d'a recient Serbia independient.
Una vegada creyau o Reino d'os Serbios, Croatas y Eslovenos, (dimpués Reino de Yugoslavia), en o periodo d'entreguerras amaneixioron dos faccions oposadas entre os habitants de Montenegro: os "blancos" y os "verdes". Os "blancos" yeran partidarios cerrinos d'a unión con os serbios y s'oposaban a fer distincions entre serbios montenegrins y atros serbios. Os "verdes" reivindicaban una reorganización d'o reino sobre una base federal y no yeran conformes con o control d'o estau que teneban os serbios d'o gubierno de Belgrado
En o decenio de 1980 creixió o nacionalismo serbio en tot o territorio de l'antiga Yugoslavia, incluyiu Montenegro. Cuan en 1991 encomienza a descomposición d'a Republica Federal Socialista de Yugoslavia, y Montenegro permaneixe sin independizar-se y participa contra os croatas de Ragusa y Konavle en a Guerra d'independencia croata chunto con os serbios d'Herzegovina oriental y l'Exercito Federal Yugoslau. O desarrollo d'as guerras yugoslavas de secesión fació creixer entre os montenegrins un deseyo de desvinclar-se de Serbia, que heba quedau aislada y desprestichiada internacionalment. Muitos montenegrins reivindicoron a existencia d'una nacionalidat montenegrina diferent d'a nacionalidat serbia y amaneixió un montenegrismo que levó a la independencia de Montenegro en 2006.
Esportistas d'Aragón en os Chuegos Olimpicos de 2016
Aragón estió representata, dentro d'a delegación espanyola ta os Chuegos Olimpicos de Rio de Janeiro 2016, por cinco esportistas (Toni Abadía, Pablo Abián, Pilar Lucrecia Cordón, Begoña García y Andrés Mir) d'un total de 306 esportistas espanyoles, o qual representa o 1.63%. No s'aconsiguieron medallas.
30px Atletismo
Toni Abadía participó en a prueba d'os 5.000 metros, no superando a primera eliminatoria.
30px Hockey sobre hierba
Os zaragozanos Andrés Mir y Begoña García Grau estioron parti d'as seleccions espanyolas masculina y femenina de hockey sobre hierba, respectivament. Mir remató en 5eno puesto y Garcí Grau en 8eno, o qual estió dos diplomas olimpicos.
30px Equitación
Pilar Lucrecia Cordón participó en a prueba de blinco individual, no superando a segunda ronda.
Derbez
Os derbez (en chinés 杜尔伯特部) son una tribu historica d'os oiratos. Viviban en a val d'Irtich. En a Mongolia actual bi ha derbez en Uvs aimag, que yera tierra d'os derbez en tiempos d'a dinastía Qing u Manchut. En territorio chino unos pocos derbez habitan a rechión de Heilongjiang, (deportatos por os manchuz). Una parte d'os derbez emigró con os torgoz t'a ribera d'a Volga y hue fan parte d'os calmucos.
Os derbez encara chugan un papel important en l'actual Mongolia; Tsedenbal estió un derbet.
Gosi
Gosi ye un mont situau en o municipio de Torres d'Alcanadre, en o Semontano de Balbastro.
Escotofobotaxia
Os movimientos escotofobotacticos s'han descrito principalment en microorganismos fotosinteticos movils, especialment os de vida planctonica. Tipicament, os organismos con iste tipo de comportamiento cambean radicalment de trachectoria de natación quan surten d'una zona iluminada y s'adintran en unatra mas escura, tot mirando-se ta tornar ta la primera.
Buera
Buera ye un lugar aragonés, en o municipio de Santa María de Dulcis, comarca d'o Semontano de Balbastro y provincia de Uesca.
Toponimia
Manimenos se troba como Boara en textos medievals d'o sieglo XI de tiempos de Pero I
Como en o caso de parolas que encomienzan por bue ("bueno", "buei") u ue ("uevo") ye posible una pronunciación espontania como güe (güera), que no ye definitorio d'a fonetica aragonesa y ye propio d'as parlas rusticas de cualsiquier idioma d'Espanya. En a literatura popular se troba esta pronunciación:
Incendio
thumb|300px|Un incendio en Massueville, [[Quebec, Canadá.]] Un incendio ye un gran fuego no controlau que puede afectar u abrasar bella cosa que no ye destinada a cremar-se y que puede afectar a estructuras y a seres vivos. A exposición d'os seres vivos a un incendio puede producir danyos muito grieus dica la muerte, cheneralment per inhalación de humo u per un esvaneiximiento produciu per la intoxicación y posteriorment cremaduras grieus.
Pa a suya clasificación as formas mas extendidas son a clasificación estadounidense y la europea.
Croatas
Os croatas (en croata hrvati) son os habitants mayoritarios de Croacia y Herzegovina occidental, y forman minorías en atras zonas de Bosnia-Herzegovina y o Sirmio. Parlan o stándard croata d'o diasistema serbocroata, d'o grupo eslau meridional y son catolicos.
Reparto cheografico
En Croacia en 1981 os croatas yeran uns 3.455.000 individuos. Fuera de Croacia en 1981 os croatas yeran 758.000 en Bosnia-Herzegovina, 149.000 en Serbia, 56.000 en Eslovenia, se crei que 30000 en Hongría y 26.000 en Austria.
Etnonimo
A etimolochía d'o etnomino d'os croatas ye un tema polemico, y li quieren dar un orichen iranico u eslau. Ye claro que existiba a lo norte d'os Carpatos, (a Croacia blanca, en l'aria de l'actual Cracovia), atra cosa ye si os eslaus que s'establioron en Croacia se deciban croatas por provenir d'ixa zona (beluns no consideran a posibilidat de repetición independient d'etnonimos, que se fan a partir de radices d'una mesma luenga orichinal). En aragonés o etnonimo documentau, en o "Libro d'os Emperadors", pareix preso a traviés d'o, y curiosament conserva a consonant sonora intervocalica como en "leixiva", "coda", "rader", "remugar" y "gredal", d'alcuerdo con a fonetica aragonesa, a diferencia d'atras luengas latinas, on se pierde:
Luenga
De traza oficial fan servir un stándard d'o serbocroata diferent a lo de Serbia y Montenegro dito "idioma croata". Os croatas charran os tres dialectos d'a luenga común serbocroata, que prenen a suya denominación por como dicen “qué”. O štokavski lo charran los serbios, montenegrins y muitos croatas y bosnios. Fue esleito como luenga stándard por estar común pa totas as nacionalidaz. En o norueste de Croacia se charra o kajkavski y en o sudueste, costa y islas de Dalmacia y en Istria se charra o čakavski.
O stándard štokavski u xtokavisco que escriben y parlan oficialment os croatas se diferencia d'o stándard que escriben y parlan os serbios en a pronunciación d'una antiga vocal eslava (por eixemplo vreme se prenuncia en stokavski croata vrijeme). Tamién bi ha diferencias lexicas como krup, ladfca y papir, cheosinonimos de hleb, fioka y hartija (“pan”, “caixón”, “papel” en stokavski serbio).
En os sieglos XVI y XVII os croatas producioron una luenga escrita con caracters latinos y en os dialectos čacavski y kajkavski. En a decada de 1880 se desembolicó un stándard croata basau en o štokavski en os tiempos de promover a unidat cultural d'os eslaus d'o sud. Esta esleción como base d'una luenga común fació que croatas y serbios se comunicasen millor.
Os nacionalistas croatas han lamentau que o stokavski haiga estau esleito como stándard porque contribuyó a diluir as diferencias entre serbios y croatas y exposó a los croatas a una serbianización. Dende a decada de 1980 os nacionalistas croatas han prebau de purificar a luenga croata sacando as palabras que se perciben como foranas, en especial as serbias. Belunas d'as palabras que se preban d'introducir no son neolochismos de tot, son palabras creyadas en a Segunda Guerra Mundial por o rechimen ustaixa.
Relichión
O catolicismo diferencia a los croatas d'atros pueblos eslaus d'os Balcans, no d'os eslovenos, pero si d'os de luenga serbocroata, y ye preso como sinyal d'identidat nacional. En o titismo a relichión catolica fue mal considerata, pero en a decada de 1980 recuperó a suya vitalidat entre os croatas. Os franciscanos tienen muita influencia en o catolismo d'os croatas tanto en Croacia como en Bosnia-Herzegovina.
Etnochenesi
thumb|left|L'arribada d'os croatas a la mar.Existe a teoría que os primers croatas yeran una tribu alana eslavizada. Bels estritos arabes d'os sieglos IX y X mencionan un país eslau a lo norte d'os Carpatos dito Khordab u Khravat, que os historiadors situan en l'aria de Cracovia y dicen "Croacia Blanca". Costantín Porfirocheneta afirma que l'emperador Heraclio clamó a los croatas pa que s'establisen en as riberas d'o Drava y Sava entre os anyos 630 y 640. Os croatas feban d'etnia-tampón entre l'Imperio Bizantín y o Khanato Avaro.
Cantón de Perpinyán-4
O cantón de Perpinyán-4 (en catalán cantó de Perpinyà-4, en francés canton de Perpignan-4) ye una división administrativa francesa situata en o departamento d'os Pireneus Orientals, en a rechión d'Occitania, districto de Perpinyán (en ye a suya capital).
Croatas
Edat Meya
En a Edat Meya bi habió un estau croata que con o rei Tomislav (910-928) plegó a estar poderoso y a tener una extensión territorial dende l'Adriatico dica o riu Drina, que ye considerau en o nacionalismo croata como a muga natural de Croacia. En diferents momentos d'a suya historia os monarcas croatas tenioron conflictos con os hongaros, os bizantins u os venecianos, que prebaban de controlar o suyo territorio. A diferencia d'atros pueblos eslaus d'os Balcans yeran un pueblo catolico, sobre tot dende o Concilio de Split de 1060. O catolicismo ye un sinyal d'identidat croata.
Cantón de Perpinyán-4
A suya población ye de de 19.790 habitants (2008). En fa parte 1 comuna, una parte d'a ciudat de Perpinyán.
A capital d'o cantón ye a localidat de Perpinyán.
Croatas
Os croatas entre os Otomans, os austriacos y os hongaros
Os otomans rematoron de conquerir l'actual Bosnia en 1465, y vencioron a los croatas en Krbovsko Polje en 1493. Se produció una gran despoblación que buido buena part d'a zona ocupada por os otomans. En 1526 os otomans vencen a los hongaros en a batalla de Mohacs y consolidan o suyo dominio sobre cuasi toda Croacia, de fueras d'una chica part que queda baixo protección d'os Habsburgo d'Austria, y d'a costa dalmata que perteneixeba a la Republica de Venecia.
En os sieglos XVI, XVII y XVIII bi habrá una serie de guerras y tractaus en os que os territorios croatas irán pasando a sobiranía austriaca u veneciana, de fueras d'a rechión de Bosnia de l'Imperio Otomán que os otomans se resisten a perder. En o que dende ixe inte se conoix como "Bosnia" ye tanto a cuenca d'o río Bosna (actual Bosnia Oriental) como territorios antigament d'os croatas (actual Bosnia Occidental). En Bosnia cualques croatas s'islamizan endevenindo bosnios musulmans. Manimenos os franciscanos creyan unas condicions que permiten que continen existindo comuninaz catolicas en cualques zonas con o suyo ret de monesterios, por eixemplo en Posavina, en a Val de Lašva y en Herzegovina occidental.
En o sieglo XVIII os austriacos creyoron en os países croatas os confins militars. A despoblación produeita por as guerras y a emigración de población musulmana se compensó con a inmigración de croatas y tamién de cristianos ortodoxos "vlacos" de l'imperio otomán que bi heba en Bosnia. Estos vlacos s'identificarán con o nacionalismo serbio en o sieglo XIX. Una rechión con muita población serbia será conoixita como Krajina.
As guerras napoleonicas y a restauración suposoron primero a formación d'as Provincias Ilirianas, a lo sud d'o Sava, que s'ixemene o ilirismo y o paso d'Istria y Dalmacia a Austria con a desaparición de l'administración napoleonica.
En as revolucions liberals con component nacionalista d'o sieglo XIX os croatas aduyoron a los austriacos contra os hongaros en ixas envueltas d'o ban Jelačić, considerau heroi nacional croatas. Esto suposó cambios socials (abolición d'a servitut) y politicos. O Compromís austrohongaro deixó Istria y Dalmacia en Cisleitania (con capital en Viena) y Eslavonia y a Croacia propiament dita en Transleitania, (con capital en Budapest). Adintro de Transleitania os croatas consiguioron un Compromís hongaro-croata]] con cierta autonomía. En 1878 as tropas austrohongaras ocuporon Bosnia-Herzegovina y o gubierno hongaro consigue que os Habsburgo suprimís os confins militars, y con ixo os privilechios d'a chent que defendeba a muga, muitos d'ellos serbios. Os austriacos favoreixioron a los croatas en l'administración de Bosnia-Herzegovina. A zaguers d'o sieglo XIX creixió o sentimiento illirista entre os croatas y atros pueblos eslaus d'os Balcans, manimenos o nacionalismo croata yera mayoritariament mas hostil a los serbios que a los austriacos.
Os croatas en Yugoslavia
En a Segunda Guerra Mundial as potencias d'o Eixe dioron o poder a os ustaixas pa que formasen o Estau Independient de Croacia, estau formau con o territorio croata ixamplau con Bosnia-Herzegovina y Sirmia, pero sin Dalmacia. En este estau os bosnios musulmans fuoron consideraus croatas, manimenos se persiguió a os serbios, y en menor mesura a os chitans y chudeus. Manimenos ni os ustaixas ni os alemans no podeban controlar tot o territorio, a on operaban guerrillers monarquicos serbios y os partisans comunistas de Josip Broz Tito, os qui a la fin vencioron. Os tres bandos estioron responsables de grans mortalera d'opositors y miembros d'as nacionalidaz que consideraban enemigas. A derrota d'o Eixe y d'os ustaixas en a Segunda Guerra Mundial suposó a reconstrucción de Yugoslavia, pero como estau comunista. A Yugoslavia de Tito recuperó Istria y Dalmacia. Bi habió una guerrilla croata anticomunista dica 1950, dimpués Titó una paz y estabilidat que duró decadas. Os franciscanos aduyoron a part d'os croatas refuchiaus u exiliaus en países como Espanya.
En a Guerra de Bosnia y Herzegovina os croatas luitoron primero contra os serbios y dimpués contra os bosnios musulmans (Guerra croata-bosnia). Os países occidentals presionoron pa que os bosnios musulmans y os croatas formasen una Federación Croata-Musulmana adintro de Bosnia-Herzegovina. Como consequencia d'a Guerra de Bosnia se produció a "limpieza etnica" de zonas de población croata en Bosnia central, a on s'imposoron os bosnios musulmans, y de Posavina, a on s'imposoron os serbios de Bosnia. Dimpués d'a Guerra de Bosnia ha continuau o exodo de croatas de Bosnia-Herzegovina ta Croacia y atros países en part por a situación economica.
Cruzada de Chaime I
A Cruzada de Chaime I estió una prebatina fracasada de cruzada en l'anyo 1269, que habría estau a novena cruzada.
Chaime I d'Aragón yera en Toledo en nadal de l'anyo 1268 pa asistir a la primera misa de su fillo o infant Sancho d'Aragón, arcebispe d'esta ciudat y recibió una embaixada d'o Ilkhanato de Persia ninviada por Abaqa Khan, que li ofreixeba aduya en una expedición contra Tierra Santa que prochectaba o rei y en a que sería embrecau tamién l'emperador de Romanya Miguel VIII Paleologo.